पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब में 3 से लेकर 5 मई तक पंजाब के अलग-अलग जिलों में बादल छाए रहेंगे। मई महीने के बावजूद पंजाब में एेसा मौसम रहने के पीछे हिमाचल में पश्चिमी विक्षोभ का सक्रिय होना बताया जा रहा है। तीखी धूप से अगले कुछ दिन राहत मिलेगी। हालांकि बीच में सीमित समय के लिए धूप भी अपना असर दिखाएगी लेकिन सारा दिन चलने वाली मध्यम हवा भीषण गर्मी से राहत दिलाएगी।
इसके अलावा 6 मई को महीन बूंदाबांदी के आसार हैं। जबकि 7 मई को पूरा दिन काले बादल छाएंगे और बारिश संभव है। इसके बाद 8 मई को आंधी के साथ बारिश हो सकती है। पंजाब में फिलहाल औसतन दिन का तापमान 40 डिग्री चल रहा है जबकि रात का औसतन तापमान 24.8 डिग्री चल रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn